Համաշխարհային տնտեսական ճգնաժամի պայմաններում Հայաստանի 25-ամյա երիտասարդ հանրապետությունը կանգնած է դժվարին փորձությունների առաջ: Ժառանգած լինելով Սովետական միության փլատակները, շարունակելով կրել 1988-ի երկրաշարժի ու Արցախյան պատերազմի սպիները` երկիրն այսօր առերեսվում է զանգվածային արտագաղթի խնդրին, որի հիմնական պատճառներից են գործազրկության բավական բարձր ցուցանիշը (19.6 %՝ 2016 թ.-ի հունվարի պաշտոնական վիճակագրության համաձայն) և չափազանց ցածր աշխատավարձերը: Մյուս կողմից, Թուրքիայի և Ադրբեջանի հետ փակ երկու սահմաններն ավելի խոցելի են դարձնում հայաստանյան տնտեսությունը, որն ի վերջո մեծ կախում ունի Ռուսաստանից: